
Direcţia Patrimoniu

         Str. M. Kogălniceanu  Nr.2 , Bl. VT3- parter 

          Telefon: 0252.321599   Fax: 0252.306326

              E-mail: primaria@primariadrobeta.ro
                           Nr.  
__________________________________________________________________________________
 
Referat de aprobare
privind aprobarea studiului de oportunitate  și concesionarea prin licitatie publică a terenului în suprafaţă de 3.413 mp situat  în Drobeta Turnu Severin, Zona Calea Tg. Jiului, identificat cu  NC 69932

1) Motivul emiterii actului administrativ cu caracter normativ
            Prin Cererea nr. 31047/11.08.2022 S.C. LAZĂR SERVICE COM S.R.L. solicită concesionarea prin licitație publică a terenului în suprafăță de 3.413 mp, situat în Drobeta Turnu Severin, Zona Calea Tg. Jiului, identificat cu  NC 69932, în vederea realizării unei parcări auto/construcții cu caracter provizoriu pentru prestări servicii cu respectarea limitării din certificatul de urbanism.
           Din  Extrasul de carte funciară nr.50305/16.12.2022, rezultă că imobilul teren în suprafață de 3.413 mp, situat în Drobeta Turnu Severin, Zona Calea Tg. Jiului, identificat cu  NC 69932, este proprietatea municipiului Drobeta Turnu Severin și face parte din domeniul public.Concesionarea terenului menționat se va realiza ținând cont de dispozițiile art.13 alin.2 din Legea nr. 50/1991 cu modificările și completările ulterioare în care se arată că ” Terenurile aparținând domeniului public al statului sau al unităților administrativ-teritoriale se pot concesiona numai în vederea realizării de construcții sau de obiective de uz și/sau de interes public, cu respectarea documentațiilor de urbanism aprobate potrivit legii,” precum și în conformitate cu dispozițiile cap.1, art.2, pct.1, lit. b, din Regulamentul privind concesionarea unor terenuri unor terenuri din domeniul public si privat al municipiului Drobeta Turnu Severin, aprobat prin HCL Drobeta Turnu Severin, nr.99/27.04.2021, pot constitui obiectul contractului de concesiune și ”Terenurile aparţinând domeniului public în vederea edificării de către persoanele fizice sau juridice  de drept privat, numai a construcţiilor cu caracter provizoriu, autorizate în condiţiile legii, pe amplasamente stabilite în baza reglementărilor documentaţiilor urbanistice aprobate. ”
Prin Certificatul de urbanism nr. 452/19.04.2023, Serviciul Urbanism arată că imobilul teren în discuție face parte din intravilanul municipiului având destinația de zonă de protecție a conductei aeriene de termoficare CET Halânga și zonă de protecție a Șoselei de centură a Municipiului Drobeta Turnu Severin fiind permise consolidării, supraetajării, reparații, modernizări la construcțiile existente, conform PUG aprobat prin HCL 219/2010. 
           Conform Raportului de evaluare nr. 44T/20.04.2023, întocmit de către evaluatorul autorizat A.N.E.V.A.R. ing. Octavian Bordei, valoarea de piață a imobilului este de 378.970 lei (76.758 Euro), iar nivelul minim al redevenței raportat la o perioadă a concesiunii de 49 de ani plătibilă în primii 25 de ani este de 15.158 lei/an (3.070 Euro/an).

         Având în vedere situaţia de fapt şi de drept, raportat la dispoziţiile art.362 alin.1 și alin. 3 cu trimitere la dispozițiile art.308 alin.4 și 309 alin.5 din OUG nr. 57/2019 privind codul administrativ coroborat cu dispozitiile art.309 alin.7 din acelasi act normativ, propunem aprobarea studiului de oportunitate si concesionarea prin licitație publică a  imobilului teren în suprafață de 3.413 mp situat în Drobeta Turnu Severin, Zona Calea Tg. Jiului, identificat cu  NC 69932, inclusiv a Raportului de evaluare nr. 44T/20.04.2023, întocmit de către evaluatorul autorizat A.N.E.V.A.R. ing. Octavian Bordei.  
 2)   Schimbări preconizate
       Nu este cazul.
3)   Impactul socio-economic al proiectului de act administrativ normativ
        Proiectul de hotărâre nu are un impact negativ din punct de vedere macroeconomic, al mediului concurenţial şi al domeniului acordării ajutoarelor sociale, al mediului de afaceri sau asupra mediului înconjurător. În ceea ce priveşte sarcinile administrative proiectul de hotărâre are implicaţii înspre minimum faţă de sarcinile administrative din prezent, pentru funcţionarii Direcţiei Patrimoniu.
4)   Impactul financiar asupra bugetului local,  atât pe termen scurt, pentru anul curent, cât şi pe termen lung 
       Proiectul de hotărâre nu are un efect negativ asupra bugetului local al municipiului Drobeta-Turnu Severin, contravaloarea serviciilor de evaluare, în suma de 600 de lei, urmând a fi recuperată de la concesionar, anterior semnarii contractului de concesiune.
 5)  Efecte ale adoptării hotărârii consiliului local asupra legislatiei în vigoare 
       Nu este cazul.
6)  Consultările efectuate în vederea elaborării proiectului de act administrativ cu caracter  normativ individual
        Nu este cazul.
7)  Activităţi de informare publică privind elaborarea şi implementarea actului administrativ normativ

         Hotărârea consiliului Local va fi adusă la cunoştinţa publicului potrivit procedurii legale, respectiv publicarea pe site-ul www.primăriadrobeta.ro
8)  Implementarea dispozitivului hotărârii

         Ducerea la îndeplinire a dispozitivului hotărârii consiliului local, adoptate, revine Direcţiei Economice şi Direcţiei Patrimoniu.
                      Viceprimar,                                                   Șef Serviciu Licitații,
                                                                           Contractare și Executări Silite
                     Daniel Cîrjan                                                       Adrian Ofiţeru

